Mitsubishi 3000GT

Mitsubishi 3000GT on kaheukseline 2+2 sportauto, mida tootis Mitsubishi aastail 1990–1999. Kõik 3000GT-d toodeti Jaapanis Aichi prefektuuris Okazaki tehases.

Oktoobris 1989 esitles Mitsubishi Tokyo autonäitusel kaht ideeautot – HSR-II ja HSX. HSR-II'l oli põhirõhk aktiivsel aerodünaamikal; liikuvate tiibade ja spoilerite asendist sõltuvalt sai auto õhutakistustegurit muuta vahemikus 0,20–0,40. Palju sellest tehnoloogiast jõudis ka HSX-le. Kuna HSR-II ja HSX said sooja vastuvõtu osaliseks, laskis Mitsubishi HSX-i ka seeriatootmisse, konkureerimaks mudelitega Honda NSX, Mazda RX-7, Nissan 300ZX, Subaru SVX ja Toyota Supra. 

Koduturul Jaapanis turustati autot Mitsubishi GTO nime all, mis pärines firma 1970–1977 toodetud sportautolt Galant GTO. Kuna aga arvati, et täheühendit GTO, mida kandsid mitmed legendaarsed läänemaailma sportautod nagu Ferrari 250 GTO ja Pontiac GTO, poleks kohane kasutada Jaapani autol, sai välisturgudel nimeks 3000GT. Toonase Mitsubishi ja Chrysleri koostöö alusel müüdi USA turul 3000GT-d lisaks ka 1990–1996 mudeliaastatel märgivahetuse (rebadging) korras Dodge Stealthi nime all.

3000GT baseerus Mitsubishi lipulaeval Diamante (Euroopas Sigma), kasutades selle põikiasetusega 6G72 V6-mootorit (2972 cm³) koos esiveoga. Tippmudelid olid varustatud kahe turbolaaduriga, aktiivaerodünaamika (automaatselt muutuvad esi- ja tagaspoilerid), nelikveo ja elektrooniliselt seadistatava vedrustusega.

 Põlvkonnad ja mudeliajalugu 

 Esimene seeria (1990–1993) 
Esimese seeria mudelid (tehasekood Z16A) jõudsid müügile 1991. aasta alguses. 3000GT VR-4 oli tehnoloogiline lipulaev, pakkudes pidevat nelikvedu, nelikroolimist, piiratud libisemisega diferentsiaali ja aktiivset aerodünaamikat. USA ja Jaapani turbomudelid kasutasid TD04-09B laadureid (0,6 bar), Euroopas aga võimsamaid TD04-13G laadureid (0,9 bar).

 Mudel  Turg  Mootor  Võimsus  Hind (1991) Dodge Stealth  USA  12V V6  124 kW (166 hj)  16 295 USD Mitsubishi GTO SR  Jaapan  24V V6  168 kW (228 hj)  - Dodge Stealth ES, R/T  USA  24V V6  169 kW (226 hj)  18 055 / 24 155 USD Mitsubishi 3000GT / SL  USA  24V V6  169 kW (226 hj)  19 060 / 24 750 USD Mitsubishi GTO Twin Turbo  Jaapan  24V V6 Twin-Turbo  206 kW (280 hj)  - Mitsubishi 3000GT  Euroopa  24V V6 Twin-Turbo  210 kW (286 hj)  120 000 DEM Dodge Stealth R/T Turbo  USA  24V V6 Twin-Turbo  227 kW (305 hj)  29 270 USD Mitsubishi 3000GT VR-4  USA  24V V6 Twin-Turbo  227 kW (305 hj)  30 800 USD

 Teine seeria (1994–1996) 
1993. aastal läbis 3000GT uuenduskuuri (facelift). Klapptuledest loobuti fikseeritud projektortulede kasuks. Turbomudelid said uue Getragi kuuekäigulise manuaalkäigukasti. USA turul oli 3000GT saadaval ka kõvakatusega kabrioletina (Spyder).

 Mudel  Turg  Mootor  Võimsus  Hind (1994) Dodge Stealth  USA  12V V6  121 kW (162 hj)  20 935 USD Mitsubishi GTO SR  Jaapan  24V V6  166 kW (226 hj)  - Dodge Stealth R/T  USA  24V V6  169 kW (226 hj)  23 680 USD Mitsubishi 3000GT / SL  USA  24V V6  169 kW (226 hj)  27 175 / 31 650 USD Mitsubishi GTO Twin Turbo / MR  Jaapan  24V V6 Twin-Turbo  206 kW (280 hj)  - Mitsubishi 3000GT  Euroopa  24V V6 Twin-Turbo  210 kW (286 hj)  - Dodge Stealth R/T Turbo  USA  24V V6 Twin-Turbo  242 kW (325 hj)  37 512 USD Mitsubishi 3000GT VR-4  USA  24V V6 Twin-Turbo  242 kW (325 hj)  40 900 USD

 Kolmas seeria (1997–2000) 
Alates 1997. aastast lõpetati Dodge Stealthi tootmine. Kulude kokkuhoiu eesmärgil eemaldati varustusest aktiivaerodünaamika ja reguleeritav vedrustus.

 Mudel  Turg  Mootor  Võimsus  Hind (1999) Mitsubishi 3000GT  USA  12V V6  123 kW (165 hj)  25 450 USD Mitsubishi GTO SR  Jaapan  24V V6  168 kW (228 hj)  - Mitsubishi 3000GT SL  USA  24V V6  170 kW (228 hj)  33 400 USD Mitsubishi GTO Twin Turbo / MR  Jaapan  24V V6 Twin-Turbo  206 kW (280 hj)  - Mitsubishi 3000GT VR-4  USA  24V V6 Twin-Turbo  242 kW (325 hj)  44 600 USD

 Tehnilised uuendused 
Mitsubishi 3000GT oli üks oma aja tehnoloogiliselt eesrindlikumaid autosid. Mudelil VR-4 olid järgmised süsteemid:
 Active Aero: Automaatselt reguleeritav esisplitter ja tagatiib, mis muutsid asendit kiirusel üle 80 km/h, suurendades survejõudu.
 Nelikroolimine: Tagarattad pöörasid esiratastega samas suunas kuni 1,5 kraadi kiirusel üle 50 km/h, parandades stabiilsust kurvides.
 Elektrooniline vedrustus (ECS): Andurid jälgisid teeolusid ja sõidustiili, reguleerides amortisaatorite jäikust reaalajas.

 Viited 

Kategooria:Sõiduautomudelid
Kategooria:Sportautod
3000GT